# Érdekmérlegelési teszt

|  |  |
| --- | --- |
| **Adatkezelő megnevezése:** | **Tatai Városgazda Nonprofit Kft.** |
| **Adatkezelés megnevezése:** | **Elektronikus megfigyelőrendszer alkalmazása** |
| **Az érdekmérlegelési teszt elvégzésnek dátuma:** | 2022.12.12 |
| **Az érdekmérlegelési teszt elvégzője:** | L-Tender Zrt. Adatvédelmi Tanácsadó, DPO Támogató |

Tekintettel arra, hogy a nevezett adatkezelést az Adatkezelő a GDPR 6. cikk (1) f) pontjában megjelölt jogalappal végzi, ezért jelen érdekmérlegelési teszt elvégzésével megvizsgálta, hogy az adatkezelés megfelel-e a GDPR alapelveinek és ezen jogalapon valóban végezheti-e az adatkezelést.

**1. Az adatkezelés célja**

Az elektronikus megfigyelőrendszer alkalmazása:

Az objektum biztonságának és a Társaság vagyoni javainak megóvása, valamint a megfigyelt területen tartózkodó személyek testi épségének és vagyoni javainak megóvása; A telephelyi rendszabályok betartásának ellenőrzése, a társaság gazdasági érdekeinek és a veszteségmegelőzés irányelveinek érvényre juttatása. A telephelyen dolgozók és ott tartózkodók számára előírt munkavédelmi folyamatok betartásának és a munkavédelmi védőeszközök használatának ellenőrzése, a telephelyen tartózkodók testi épségének, életének megóvása érdekében.

**2. Az adatkezelés céljához fűződő jogos érdek bemutatása**

**2.1. A jogos érdek bemutatása**

Az Adatkezelő jogos gazdasági érdeke, hogy vagyonvédelmi helyzetének javítása, a MT-ben előírt biztonságos munkakörnyezet biztosításához szükséges szabályok betartatása, veszteség megelőzés, a munkavédelmi előírások és a védőeszközök használatának szabályozási elemeinek betartatása, ellenőrzése. A vagyonvédelmi videórendszer működtetéséhez adatfeldolgozóként bevont vagyonvédelmi szakcéget alkalmaz. A fentiek alapján merül fel az a folyamatszabályozási igény, hogy a felsoroltak elektronikus megfigyelőrendszert alkalmazzon a személy- és vagyonvédelmi, valamint a magánnyomozói tevékenység szabályairól szóló a 2005. évi CXXXIII. törvényben meghatározott feltételek mellett.

Ennek keretében jogos érdeke a jogsértések észlelése, az elkövető tettenérése, e jogsértő cselekmények megelőzése, a telephelyi rend és a munkavédelmi szabályoknak való megfelelés biztosítása, továbbá, hogy - szükség esetén – ezekkel összefüggésben a felvételeket bizonyítékként bírósági vagy más hatósági eljárás keretében felhasználja.

**2.2. Annak az adatkezelőnek meghatározása, akinek az adatkezeléshez jogos érdeke fűződik**

**Tatai Városgazda Nonprofit Kft.**

**Megállapítás:** az Adatkezelő adatkezelés céljához fűződő jogos érdeke fennáll.

**3. Az adatkezelés szükségességének vizsgálata**

**3.1. Az Adatkezelő által elérendő cél személyes adat kezelése nélküli elérhetősége**

Az Adatkezelő által elérendő cél nem érhető el úgy, hogy az Adatkezelő személyes adatokat ne ismerjen meg és ne kezeljen, hiszen az elektronikus megfigyelőrendszer alkalmazása során személyes adatok jutnak birtokába azáltal, hogy az elektronikus megfigyelőrendszer a felvételeket rögzíti. Így a megfigyelt területen tartózkodó személyekről a képmást, a tartózkodási helyet és az időpontot kezeli.

**3.2. Az Adatkezelő oldalán jelentkező előny, amennyiben az adatkezelést végezheti**

Amennyiben az Adatkezelő él az elektronikus megfigyelőrendszer alkalmazásának lehetőségével úgy észlelni tudja a jogsértéseket, az elkövetőt tetten érheti, felderítheti az esetlegesen bekövetkező munkavédelmi szabálysértéseket, illetve a telephelyi rend megsértését, vagy bármilyen olyan tevékenységet, amely az adatkezelő gazdasági érdekeit sérti és veszteséget okoz továbbá, szükség esetén – ezekkel összefüggésben a felvételeket bizonyítékként bírósági vagy más hatósági eljárás keretében felhasználhatja.

Mindezek mellett az elektronikus megfigyelőrendszer alkalmazásának elrettentő ereje is van.

Az alkalmazással csökkenthetők a jogsértő magatartások.

**3.3. Az Adatkezelő oldalán jelentkező hátrány, amennyiben az adatkezelést nem végezheti**

Ha az Adatkezelő nem alkalmazna elektronikus megfigyelőrendszert, úgy nem lenne hatékony lehetősége arra, hogy észlelni tudja a jogsértéseket, szabálysértéseket és az adatkezelő gazdasági érdekeit sértő tevékenységeket, az elkövetőt tetten érje, illetve, hogy - szükség esetén – ezekkel összefüggésben a felvételeket bizonyítékként bírósági vagy más hatósági eljárás keretében felhasználja.

**Megállapítás:** az Adatkezelő céljának eléréséhez szükséges az adatkezelés.

**4. Annak vizsgálata, hogy az adatkezelés más jogalappal végezhető-e**

**4.1. lehetséges jogalap: 6. cikk (1) a) „az érintett hozzájárulását adta személyes adatainak egy vagy több konkrét célból történő kezeléséhez”**

Az érintett hozzájárulása, mint jogalap jelen adatkezelési folyamat tekintetében nem értelmezhető, hiszen a hozzájárulások beszerzése területenként folyamatosan nem tud megvalósulni, illetve munkáltató/munkavállaló függőségi jogviszonyában a hozzájárulás önkéntessége nem elfogadott.

**Megállapítás**: az adatkezelés ezen a jogalapon nem végezhető.

**4.2. lehetséges jogalap: 6. cikk (1) b) „az adatkezelés olyan szerződés teljesítéséhez szükséges, amelyben az érintett az egyik fél, vagy az a szerződés megkötését megelőzően az érintett kérésére történő lépések megtételéhez szükséges”**

Ez a jogalap szintén nem értelmezhető, hiszen szerződés nem jön létre az érintett és az Adatkezelő között, a látogatók/beszállítók tekintetében, illetve a munkavállalókkal kötött munkaszerződés sem a vagyonvédelmi ellenőrzési rendszert célozza.

**Megállapítás:** az adatkezelés ezen a jogalapon nem végezhető.

**4.3. lehetséges jogalap: 6. cikk (1) c) az adatkezelés az Adatkezelőre vonatkozó jogi kötelezettség teljesítéséhez szükséges;**

Mivel az adatkezelő vagyonvédelmi szakcéget von be a személy- és vagyonvédelmi, valamint a magánnyomozói tevékenység szabályairól szóló a 2005. évi CXXXIII. törvény csak lehetőséget biztosít az Adatkezelők számára az elektronikus megfigyelő rendszer alkalmazására és a jogszabályban nincsenek meghatározva az adatkezelésre vonatkozó egyéb körülmények sem. A fenti megállapítás alapján azonban az adatkezelőre jogi kötelezettséget nem ró, csupán lehetőséget biztosít a citált jogszabály.

**Megállapítás**: az adatkezelés ezen a jogalapon tehát szintén nem végezhető.

**4.4. lehetséges jogalap: 6. cikk (1) d) az adatkezelés az érintett vagy egy másik természetes személy létfontosságú érdekeinek védelme miatt szükséges**

Az adatkezelésre nem az érintett, illetve nem egy másik természetes személy létfontosságú érdekeinek védelme érdekében kerül sor.

**Megállapítás:** az adatkezelés ezen a jogalapon nem végezhető.

**4.5. lehetséges jogalap: 6. cikk (1) e) az adatkezelés közérdekű vagy az Adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges;**

Az adatkezelőnek nincsenek közérdekű és közhatalmi jogosítványai sem jelen adatkezelés tekintetében.

**Megállapítás:** az adatkezelés ezen a jogalapon nem végezhető.

**Megállapítás**: az adatkezelés egyetlen lehetséges jogalapja a 6. cikk (1) f)

**5. Az adattakarékosság elvének való megfelelés vizsgálata**

**5.1. Az adatkezelés során kezelt, az érintettre vonatkozó személyes adatok megnevezése**

Az érintett képmása, a kameraképpel megszerezhető adatok (tartózkodási hely, tartózkodási idő).

**5.2. Az adatkezelés során különleges személyes adat kezelése**

Az adatkezelés során különleges személyes adat kezelése nem történik.

**5.3. Annak vizsgálata, hogy az adatkezelés során bármely adat elhagyható-e úgy, hogy a cél továbbra is elérhető maradjon**

**Megállapítás:** az adatkezelés során az Adatkezelő csak olyan adatot kezel, amely elengedhetetlen a cél megvalósításához, így az adatkezelés megfelel az adattakarékosság elvének.

**6. Az adatkezelés az érintett oldalán**

**6.1. Az érintett oldalán jelentkező hátrány, amennyiben az adatkezelést az Adatkezelő végzi**

Az Alaptörvény rendelkezései értelmében mindenkinek joga van személyes adata védelméhez.

Az Érintettnek, mint természetes személynek az előbbiek szerinti védelmet élvező érdeke fűződik ahhoz, hogy:

1. információs önrendelkezési jogát gyakorolhassa,
2. saját személyes adatának mások általi kezeléséről maga rendelkezhessen,
3. magánszféráját az Adatkezelő tiszteletben tartsa,

az információs önrendelkezési jog érvényesítését elősegítő, illetve a személyes adat és ezen keresztül a magánszféra védelmét biztosító jogszabályi rendelkezés érvényesüljön.

Az érintett oldalán jelentkező hátrány a folyamatos megfigyelés.

**6.2. Az érintett oldalán jelentkező előny, amennyiben az adatkezelést az Adatkezelő végzi**

Az érintett oldalán jelentkező előny, hogy amennyiben őt érné vagyoni kár vagy ő válna valamely jogsértő cselekmény áldozatává, úgy részére is adott a lehetőség, hogy a kamerafelvételeket a jogsértés tényének megállapítására bírósági vagy más hatósági eljárásban bizonyítékként felhasználja, továbbá termelési rendszerhiba esetén igazolni tudja, hogy nem az érintett miatt történt a hiba.

**6.3. Az érintett tájékozottsága az adatkezelés során**

**Az adat forrása:** az érintett

Az Adatkezelő a GDPR 13. cikkében meghatározott tartalmi követelményeknek megfelelő tájékoztató elkészítésével és azok a megfigyelt területek belépési pontjaira történő kifüggesztésével, illetve a munkavállalók számára a helyben szokásos módon tesz eleget tájékoztatási kötelezettségének. Ebben a tájékoztatóban részletesen kifejti, hogy az elektronikus megfigyelőrendszer alkalmazása során milyen személyes adatokat, milyen célból, milyen jog alapján mennyi ideig kezel, továbbá tájékoztatást ad az érintettek részére az őket megillető jogokról és jogorvoslati lehetőségekről.

**6.4. Az adatkezelés során alkalmazott automatikus döntéshozatal ténye és hatása az érintettre**

**Az adatkezelés során automatikus döntéshozatal**: nem történik

**6.5. Az érintett jogainak biztosítottságának vizsgálata**

Az érintett oly módon tudja érvényesíteni a GDPR 15-22. cikkekben meghatározott, az adatkezelés kapcsán értelmezhető érintetti jogait különös tekintettel a tiltakozáshoz való jogára, hogy amennyiben nem ért egyet az adatkezelési folyamattal, úgy az adatkezelési tájékoztatóban ismertetett jogaival az Adatkezelő kijelölt adatvédelmi tisztviselőjéhez fordulhat.

Az érintett az alábbi jogokkal élhet jelen adatkezelési folyamat során:

* kérheti tájékoztatását személyes adatai kezeléséről,
* kérheti személyes adatainak helyesbítését,
* kérheti személyes adatainak törlését (GDPR 17. cikk (1) bekezdésében meghatározott feltételek esetén),
* kérheti személyes adatai kezelésének korlátozását,
* tiltakozhat az adatkezelés ellen.

Az érintett kérelmét elsősorban írásban terjesztheti be az adatvédelmi tisztviselőnek címzett, adatkezelési tájékoztatóban megjelölt elérhetőségein. Amennyiben az érintett szóbeli tájékoztatást kér, úgy személyazonossága igazolását követően a Társaság erre felhatalmazott munkatársa a tájékoztatást szóban is megadhatja, ha a tájékoztatáshoz szükséges adatok részére rendelkezésére állnak.

Minden más esetben az igényt az adott munkatárs rögzíti és a kérelem beérkezésétől számított legkésőbb egy hónapon belül tájékoztatást ad az Adatkezelő az érintett kérelmével kapcsolatosan. Ezt a határidőt maximum további két hónappal hosszabbíthatja meg, ha a kérelem összetettsége vagy az aktuálisan kezelt kérelmek száma ezt indokolja, ellenben erről a kérelem kézhezvételétől számított egy hónapon belül, elektronikus úton tájékoztatást kap az érintett személy.

**7. Garanciák az adatkezelés során**

**7.1. A jogszerűség, tisztességes eljárás és átláthatóság elvének való megfelelés vizsgálata**

Az Adatkezelő a jogszerűség, tisztességes eljárás és átláthatóság elvének való megfelelését az érintett részére nyújtott GDPR 13. cikke szerinti tájékoztatással érvényesíti. Ebben a tájékoztatóban részletesen kifejti, hogy megfigyelési tevékenység alatt milyen személyes adatokat, milyen célból, milyen jog alapján mennyi ideig kezel, továbbá tájékoztatást ad az érintettek részére az őket megillető jogokról és jogorvoslati lehetőségekről.

**7.2. A célhoz kötöttség elvének való megfelelés vizsgálata**

Az Adatkezelő az adatot csak a hivatkozott cél elérése használja fel, eltérő célból ezen adatokat nem használja.

**7.3. A pontosság elvének való megfelelés vizsgálata**

Az ellenőrzések során az Adatkezelő mindig ügyel arra, hogy az elektronikus megfigyelőrendszerrel rögzített adatok pontos időpontban kerüljenek rögzítésre.

**7.4. A korlátozott tárolhatóság elvének való megfelelés vizsgálata, az adatkezelés időtartama**

* a rögzítéstől számított 15 nap,
* amennyiben az érintett a GDPR 15. cikk (3) bekezdése alapján a felvételről másolatot kér és azt a Társaság biztosítja, a felvételt a másolat átadásáig korlátozza, ezt követően törli a Társaság,
* amennyiben a hatóság hivatalos eljárása során megkeresi a Társaságot és a Társaság számára a korlátozott felvételt átadja, úgy a felvétel Hatóság részére történő átadásáig,
* amennyiben az előbbi két feltétel egyike sem valósul meg, úgy legkésőbb a Polgári Törvénykönyvről szóló 2013. évi V. törvény 6:22. § (1) bekezdés alapján az általános elévülési ideig, azaz 5 évig őrzi meg.

**7.5. Az integritás és bizalmas jelleg elvének való megfelelés vizsgálata, az adatbiztonsági szabályok bemutatása**

Az adatok biztonságát garantáló szervezeti, szervezési, technikai szabályok és eljárások:

A Társaság az elektronikus megfigyelőrendszerrel csak a kellő mértékben avatkozik bele az érintettek magánszférájába.

A Társaság semmilyen indokból és módon nem folytat elektronikus megfigyelést:

* abból a célból, hogy egy munkavállalók munkaintenzitását megfigyelje,
* abból a célból, hogy a munkavállalók munkahelyi viselkedését befolyásolja,
* szenzitív területeken, így különösen öltözőben, zuhanyzóban, illemhelyiségben,
* olyan területen, ahol a munkavállalók pihenőidejüket vagy munkaközi szünetüket vagy pihenőidejüket töltik, különösen pihenőszobában, dohányzásra kijelölt helyen,
* közterületen.

A Társaság azonban abból a célból folytathat elektronikus megfigyelést, hogy meggyőződjön róla, hogy az egészséget nem veszélyeztető és biztonságos munkavégzés érdekében a munkavállalók megtartják-e a rájuk vonatkozó rendelkezéseket.

A rögzített kameraképek korlátozása és az azokba való betekintés:

Az elektronikus megfigyelőrendszerrel rögzített felvételekbe csak a betekintésre jogosult személyek tekinthetnek be és csak korlátozási joggal rendelkező személyek korlátozhatják a felvételek kezelését. Betekintési és korlátozási jogot csak a Társaság vezető tisztségviselője adhat, az ilyen joggal rendelkező személyekről a Társaság nyilvántartást vezet. A nyilvántartás része a betekintési/korlátozási joggal rendelkező személy neve és beosztása, a betekintési/ korlátozási jog kiadásának dátuma, a betekintési/korlátozási jog mértéke, a betekintési/korlátozási jog visszavonásának dátuma. Ezen adatokat a betekintési/korlátozási jog visszavonástól számított 5 éven keresztül őrzi meg a Társaság.

Annak érdekében, hogy a Társaság minél kevésbé terjeszkedjen az érintettek magánszférájába, az Szvtv. 31. § alapján a Társaság minden, a kamerával rögzített felvételekbe történő betekintésekről jegyzőkönyvet vesz fel, amiben rögzíteni kell az Szvtv. végrehajtásáról szóló 22/2006. (IV. 25.) BM rendelet 10. § (1) bekezdésében meghatározott adatokat. A jegyzőkönyv kezelésének jogalapja a GDPR 6. cikk (1) c) szerinti jogi kötelezettség. A jegyzőkönyvet a Társaság az adatkezelés helyén tárolja, megsemmisítésére Szvtv. végrehajtásáról szóló 22/2006. (IV. 25.) BM rendelet 10. § (2) bekezdésében meghatározott határidő irányadó.

Az Szvtv. előírásán túl a Társaság a képek korlátozásáról is jegyzőkönyvet készít az elszámoltathatóság elvének megfelelése érdekében, a jegyzőkönyv megsemmisítésére a korlátozott felvétel megőrzésére vonatkozó határidő irányadó.

**8. Az érdekmérlegelési teszt eredménye**

**Az adatkezelés szükségessége:** szükséges

**Az adatkezelés folyamatának arányossága:** arányos

**Az adatkezelés az Adatkezelő által meghatározottak szerint az érdekmérlegelési tesztben bemutatott és megvizsgált módon végezhető.**